stanford-oval/wikipedia huggingface dataset:
Keulapotkuri

Sivukeulapotkuri
Keulapotkuri on joihinkin aluksiin asennettu potkurityyppi. On olemassa jäänmurtajien työntövoiman tuottamiseen tarkoitettuja perinteisiä keulapotkureita sekä ohjausta helpottavia sivukeulapotkureita.
Sivukeulapotkuri

Sivukeulapotkuri eli keulatunnelipotkuri on laivan keulaan poikittaiseen tunneliin sijoitettu tavallisesti sähkökäyttöinen potkuri, jolla laivan keulaosaa voidaan ohjailla sivusuunnassa. Julkisen vallan omistamista aluksista sellainen on mm. kaapelilaiva Putsaaressa.
Menetelmä on erittäin käytännöllinen, joten sitä asennetaan paitsi sota- ja kauppalaivoihin myös huviveneisiin; ero on lähinnä mitoituksessa. Suuremmissa laivoissa näitä potkureita voi olla useitakin.
Turvallisuussyistä niillä varustetuissa aluksissa on potkuritunnelien kohdalla vesirajan yläpuolella varoitusmerkkinä ympyrään sijoitettu vinoristi.
Aiheesta muualla

Kuvia tai muita tiedostoja aiheesta Keulapotkuri Wikimedia Commonsissa
Öljy/kemikaalitankkeri Bro Elizabethin keulapotkuria korjataan Brestissä.
Komsomolsk-na-Amuren lentokonetehdas

Komsomolsk-na-Amuren lentokonetehdas, nimetty Ju. A. Gagarinin mukaan (KnAAZ, ven. Комсомольский-на-Амуре авиационный завод имени Ю. А. Гагарина, aiemmin Комсомольское-на-Амуре авиационное производственное объединение им. Ю. А. Гагарина, КнААПО, KnAAPO) on Amurin Komsomolskissa sijaitseva Venäjän suurin lentokonetehdas.
Tehdas valmistaa Suhoin lentokoneet ja kuuluu Suhoi-holdingin omistukseen vuodesta 2013.
Lentokonetehdas №126 oli yksi tärkeimpiä kaupunkia perustettaessa ja rakennettaessa suunniteltuja tuotantolaitoksia telakan ohella. Tehtaan rakennustyöt aloitettiin 18. heinäkuuta 1934.
Tehdas rakensi ensimmäisenä Tupolevin R-6-tiedustelukonetta. Suuren isänmaallisen sodan aikana se rakensi 2757 DB-3F-pommikonetta.
Sodan jälkeen aloitettiin Li-2-koneen valmistus. Yksi tärkeimpiä tehtaan tehtäviä oli ensimmäisten suihkuhävittäjien MiG-15 ja MiG-17 kehitys ja valmistus.
Yhteistyö Suhoin kanssa alkoi 1956.
Suhoin koneiden lisäksi tehdas tuotti  P-6  ja P-70-meritorjuntaohjuksia ja osia Il-62-matkustajakoneisiin.
Vuonna 1976 alkoi neljännen sukupolven hävittäjän Su-27 kehitys, jota tuli vuosikymmeniksi tehtaan päätuote.
Tehdas on myös tuottanut polkupyöriä Kosmos-merkillä ja Amur, Vostok ja Strela-purjeveneitä.
Pienveneiden tuotanto siirrettiin 1999 tytäryhtiölle Amur.
Komsomolskajan metroasema

Komsomolskajan metroasema tarkoittaa seuraavia asioita:
Komsomolskajan metroasema (Sokolnitšeskaja), Sokolnitšeskaja-linjan asema (Moskova).
Komsomolskajan metroasema (Koltsevaja), Koltsevaja-linjan asema (Moskova).
Komsomolskajan metroasema (Nižni Novgorodin metro), Avtozavodskaja-linjan asema (Nižni Novgorod).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Komsomolskajan metroasema”, voi hakea sivunnimihaulla, laajalla sivunnimihaulla tai tekstihaulla.
Komsomolsk

Komsomolsk on:
Komsomolsk-na-Amure, kaupunki Habarovskin aluepiirissä Venäjällä
Komsomolsk, kaupunki Ivanovon alueella Venäjällä
Komsomolsk, kaupunkityyppinen taajama Kemerovon alueella Venäjällä
Komsomolsk, maaseutuasutus Habarovskin aluepiirissä Venäjällä
Komsomolsk, kylä Kalmukiassa Venäjällä
Komsomolsk, kaupunki Pultavan alueella Ukrainassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Komsomolsk”, voi hakea sivunnimihaulla, laajalla sivunnimihaulla tai tekstihaulla.
Komsomolets (saari)

| --- | --- |
Sijainti:  Taimyr Krasnojarskin aluepiiri Venäjä
Saariryhmä:  Severnaja Zemlja
Merialue:  Pohjoinen jäämeri
Korkein kohta:  781
Pinta-ala:  9 600 km² 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Komsomolets (ven. о́стров Комсомо́лец) on pohjoisin Pohjoisella jäämerellä sijaitsevan Severnaja Zemljan saariston saarista.
Saaren pinta-ala on 9 600 km² ja sen korkein kohta on 781 metriä merenpinnasta. Noin 5 900 neliökilometrin suuruinen osa saaresta on Akademi Nauk (Tiedeakatemia) -nimisen jäätikön peitossa. Saarta ensi kertaa tutkivat ja sen nimesivät Georgi Ušakov ja Nikolai Urvantsev vuosina 1930–1932. He nimesivät saaria Venäjän vallankumoukseen liittyvillä nimillä, ja tämä saari sai nimensä Komsomolin mukaan.
Living Things

| Living Things Linkin Park |
| --- | --- | --- |

Studioalbumin tiedot
 Äänitetty : 2011–2012
 Julkaistu: 26. kesäkuuta 2012 (USA) 27. kesäkuuta 2012 (Suomi)
 Tuottaja(t): Rick Rubin, Mike Shinoda
 Tyylilaji: alternative rock, elektroninen rock rap rock
 Kesto: 36.59
 Levy-yhtiö: Warner Bros.
Listasijoitukset
  1.
Linkin Parkin muut julkaisut
| A Thousand Suns 2010 | Living Things 2012 | The Hunting Party 2014 |
Singlet albumilta Living Things
 ”Burn It Down” Julkaistu: 16. huhtikuuta 2012  ”Lost in the Echo” Julkaistu: 19. lokakuuta 2012  ”Powerless” Julkaistu: 31. lokakuuta 2012  ”Castle of Glass” Julkaistu: 7. joulukuuta 2012
Living Things on yhdysvaltalaisen Linkin Park -yhtyeen viides studioalbumi, joka julkaistiin Suomessa 27. kesäkuuta 2012. Albumin ovat tuottaneet yhtyeen kahden aiemman studioalbumin, Minutes to Midnightin (2007) ja A Thousand Sunsin (2010), tapaan Linkin Park -yhtyeen jäsen Mike Shinoda ja Rick Rubin.
Linkin Parkin mukaan Living Things yhdistää asioita yhtyeen aiemmilta neljältä studioalbumilta tehden uudenlaisen äänen. He totesivat viimeinkin tuntevansa olevansa ”tutulla alueella” ja sen tuntuvan ”mukavalta (heidän) omalla ihollaan” vuosien kokeilun jälkeen, josta tuloksena kaksi edellistä albumia, Minutes to Midnight ja A Thousand Suns. Living Things valittiin albumin nimeksi albumilla olevien useiden henkilökohtaisten aiheiden vuoksi.
Albumin ensimmäisenä singlenä julkaistiin 16. huhtikuuta 2012 kappale ”Burn It Down”, toisena 23. heinäkuuta 2012 kappale ”Lost in the Echo” ja kolmantena singlenä 1. helmikuuta 2013 ”Castle of Glass”. Albumi debytoi Yhdysvaltain Billboard 200 -albumilistan ykkössijalla 223 000 kappaleen myyntimäärällä.
Taustaa ja äänittäminen

Linkin Parkin laulaja Chester Bennington ilmoitti suomalaisen Voicen haastattelussa maaliskuussa 2011, että yhtye aikoo aloittaa uuden albumin työstämisen kyseisellä viikolla. Kesäkuussa Kerrang!-lehden haastattelussa Bennington kertoi yhtyeen tehneen uutta albumia jo parin kuukauden ajan ja että uusi albumi tulee varmasti jakamaan mielipiteitä. Heinäkuussa Rolling Stone -lehden haastattelussa Bennington kertoi, että he ovat tehneet jo paljon uusia kappaleita ja hän olisi ”järkyttynyt” mikäli uusi albumi ei tulisi ulos vuonna 2012.
Maaliskuussa 2012 Bennington kertoi Kerrang!-lehdelle yhtyeen palaavan juurilleen, tekemällä albumin, joka sisältää edellistä albumia enemmän kitaransoittoa, isoja kertosäkeitä ja raskaampia elektrosoundeja kuulostamatta liikaa metallilta. Huhtikuussa Shinoda kertoi Complex-lehdelle albumin olevan masterointia vaille valmis. 9. huhtikuuta yhtye julkaisi Tumblr-palvelussa albumin ”teaser-videon”. Warner Music ilmoitti, että albumin kansitaide julkaistaan 16. huhtikuuta, jolloin julkaistiin myös yhtyeen ensimmäinen single, ”Burn It Down”.
Koostumus

Shinoda selvensi NME:n haastattelussa, ettei albumi palaa nu metal -tyyliin, vaikkakin he ovat onnistuneet saamaan albumille tunteen, jota eivät ole kohdanneet pitkään aikaan. Hän myös kertoi albumin sisältävän yhdistelmiä yhtyeen aiemmilta albumeilta.
Huhtikuussa 2012 Spin-lehden haastattelussa Shinoda ja Bennington kertoivat, että albumilla kuullaan myös kanadalaista Owen Pallettia. Shinoda kertoi albumin olevan ”rap-keskittyneempi” verrattuna yhtyeen kahteen viimeisimpään albumiin.
Julkaisu ja mainostaminen

Musiikkinäytteet
”Lost in the Echo” on toinen single  -albumilta (2012).
Äänitiedostojen kuunteluohjeet
Linkin Park esiintyi vuonna 2012 Honda Civic Tourilla yhdessä Incubusin ja MuteMathin kanssa. Yhtyeen 5. kesäkuuta 2012 pitämä konsertti Admiralspalast-teatterissa Berliinissä, Saksassa, äänitettiin ja se esitettiin valituissa teattereissa Yhdysvalloissa 25. kesäkuuta 2012 vain yhtenä yönä. Yhtye esiintyi yksityistilaisuudessa vuoden 2012 X Gamesissa Los Angelesissa. Heinäkuussa Linkin Park ilmoitti esiintyvänsä ensimmäistä kertaa Etelä-Afrikassa marraskuussa 2012.
Maaliskuun lopussa 2012 Mike Shinoda vahvisti yhtyeen kuvaavan musiikkivideota ”Burn It Down” -kappaleeseen, joka tulee olemaan uuden albumin ensimmäinen single. Single julkaistiin 16. huhtikuuta 2012, ja musiikkivideon ensi-esitys oli MTV:llä 24. toukokuuta 2012. Toukokuussa yhtye julkaisi yhdessä Lotus F1 -tallin kanssa iPadille ohjelman, jossa voi ajaa Lotus-autolla ”Burn It Down” -kappaleen soidessa. 15. huhtikuuta Mike Shinoda kertoi blogissaan albumin nimen olevan Living Things, ja sen tulevan ennakkotilaukseen yhtyeen nettisivujen kautta seuraavana päivänä. Albumi julkaistiin 26. kesäkuuta 2012.
24. toukokuuta yhtyeen kappale ”Lies Greed Misery” sai ensi-soittonsa BBC Radio 1:llä osana Linkin Parkin järjestämää maailmanlaajuista ”scavenger huntia”. ”Lies Greed Misery” -kappale kuullaan Medal of Honor: Warfighter -pelin trailerissa. Myös ”Castle of Glass” -kappale kuullaan pelissä.
Albumin viimeinen kappale, ”Powerless”, soi Abraham Lincoln: Vampire Hunter -elokuvan lopputekstien aikana. Kappaleeseen tehdyn musiikkivideon on ohjannut myös itse elokuvan ohjannut Timur Bekmambetov. Videon ensiesitys oli verkkopalvelu Yahoossa 18. kesäkuuta 2012. ”Lost in the Echo” -kappaleen virallinen lyriikkavideo julkaistiin Linkin Parkin virallisella YouTube-kanavalla 29. kesäkuuta 2012 ja virallinen musiikkivideo 4. syyskuuta 2012. 5. lokakuuta 2012 ”Lost in the Echo” julkaistiin albumin toisena singlenä. 10. lokakuuta 2012 Linkin Park julkaisi musiikkivideon ”Castle of Glass” -kappaleeseen. ”Castle of Glass” julkaistiin albumin kolmantena singlenä 1. helmikuuta 2013.
Yleistä kappaleista

Albumin avauskappaleella, ”Lost in the Echo”, kuullaan yhtyeen molempia laulajia, Mike Shinodaa rap-osuuksilla ja Chester Benningtonia kertosäkeessä. Kertosäkeessä lauletaan rikotuista lupauksista ja siitä, miten sanat katoavat kaikuun. Albumin toisella kappaleella, ”In My Remains”, kuullaan myös molempia laulajia. Yhtye on saanut albumille useita vaikutteita ja inspiraatioita. Shinoda kertoi Rolling Stonelle, että kappaleissa ”Skin to Bone” ja ”Roads Untraveled” näkyy yhtyeen kiinnostus Bob Dylanista vaikutteita saaneeseen folk-musiikkiin. ”Roads Untraveled” on piano-balladi. ”Victimized”-kappale, jota Rolling Stone kuvaili ”yhtyeen aggressiivisimmaksi vuosiin”, on saanut vaikutteita punk rock -yhtyeistä, kuten Pennywise ja Dirty Rotten Imbeciles. Kuten yhtyeen kahdella ensimmäisellä albumilla, toiseksi viimeinen kappale (”Tinfoil”) on instrumentaali. ”Until It Breaks” -kappaleessa yhtyeen kitaristilla, Brad Delsonilla, on lauluosuus.
Vastaanotto > Kriitikoiden arviot

Imperiumi.netin Mape Ollilan mukaan levy on suurimmalta osin tuttua Linkin Parkia, mutta kappaleissa piilee myös kokeiluja soundin nykyaikaistamiseksi. KaaosZinen Nina Hurme antoi albumille 8/10 pistettä todeten, että "soundi on aikaisempaan verraten elektronisempi ja tuo hetkittäin mieleen muun muassa Pendulumin ja Gorillazin.
Vastaanotto > Kriitikoiden arviot > Arvosteluja

| 0 | 1 | 2 |
| --- | --- | --- |
|  AllMusic    CraveOnline    Entertainment Weekly (B)   |  Imperiumi.net    Kaaoszine    Rolling Stone    |  Spin    Sputnikmusic    |
Vastaanotto > Kaupallinen menestys

Living Things debytoi Yhdysvalloissa Billboard 200 -listan ykkösenä. Se oli myynyt 223 000 kappaletta ja päihittänyt Maroon 5 -yhtyeen Overexposed-albumin tuhannella kappaleella Nielsen SoundScanin mukaan. Albumia on myyty kultalevyyn oikeuttava määrä Australiassa. Albumi debytoi ykkössijalla myös muun muassa Britanniassa sekä Suomessa.
Tekijät

| --- | --- |
 Yhtyeen kokoonpano Chester Bennington – laulu  Rob Bourdon – rummut  Brad Delson – kitara, laulu kappaleessa ”Until It Breaks”  Dave ”Phoenix” Farrell – basso, taustalaulu  Joe Hahn – levysoitin, syntetisaattori, samplaus, koskettimet  Mike Shinoda – laulu, koskettimet, rytmikitara, piano, syntetisaattori Muut muusikot Owen Pallett – jouset kappaleessa ”I'll Be Gone”. :  Tuotanto Tuottajat: Mike Shinoda ja Rick Rubin  Audiotekniikka: Mike Shinoda, Ethan Mates  Miksaus: Manny Marroquin  Masterointi: Brian Gardner
Listasijoitukset > Listat

| Lista | Korkein sijoitus |
| --- | --- |
 Alankomaiden albumilista: 1
 Australian albumilista: 2
 Belgian albumilista (Flanderi): 4
 Belgian albumilista (Vallonia): 2
 Britannian albumilista: 1
 Espanjan albumilista: 2
 Irlannin albumilista: 2
 Italian albumilista: 1
 Itävallan albumilista: 1
 Japanin albumilista: 2
 Kanadan albumilista: 1
 Norjan albumilista: 3
 Portugalin albumilista: 1
 Puolan albumilista: 1
 Ranskan albumilista: 2
 Ruotsin albumilista: 6
 Saksan albumilista: 1
 Skotlannin albumilista: 2
 Suomen virallinen lista: 1
 Sveitsin albumilista: 1
 Tanskan albumilista: 2
 Tšekin albumilista: 1
 Unkarin albumilista: 1
 Venäjän albumilista: 1
 U.S. Billboard 200: 1
 Uuden-Seelannin albumilista: 1
Listasijoitukset > Kulta- ja platinalevyt

| Maa | Kultalevy |
| --- | --- |
 Australia: Kulta
 Iso-Britannia: Kulta
 Italia: Kulta
 Itävalta: Kulta
 Japani: Kulta
 Puola: Kulta
 Ranska: Kulta
 Saksa: Platina
 Suomi: Kulta
 Sveitsi: Kulta
 Uusi-Seelanti: Kulta
 Venäjä: Kulta
Ken Bruen

Ken Bruen (s. 1951) on palkittu irlantilainen kirjailija, jonka teokset kuuluvat kovaksikeitetyn rikoskirjallisuuden piiriin.
Jack Taylor -kirjasarjan pohjalta on tehty televisiosarja Jack Taylor.
Suomennetut teokset

London Boulevard.  (London Boulevard)  Suomentanut Pasi Punnonen. Arktinen Banaani, 2011.  ISBN 978-952-5768-73-2.
Keltajäkälät (lahko)

| Keltajäkälät |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Keltajäkälät Teloschistales  D. Hawksw. & O.E. Eriksson
Katso myös
   Keltajäkälät (lahko) Wikispeciesissä   Keltajäkälät (lahko) Commonsissa 
Infobox OKNimi-testi OK: 
Keltajäkälät (Teloschistales) on enimmäkseen jäkälämuotoisten sienten lahko, joka kuuluu luokkaan Lecanoromycetes kotelosienten kaaressa. Erään 2008 tehdyn arvion mukaan lahkossa on 5 heimoa, 66 sukua ja 1954 lajia.
Heimoja

Letrouitiaceae
Megalosporaceae
Teloschistaceae
Aiheesta muualla

Laji.fi: Teloschistales
UniProt: Taxonomy - Teloschistales (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kiertomaatalous

Kiertomaatalous on maatalouden menetelmä, jossa pyritään pitämään maaperä hyvinvoivana. Kun maaperän luonnollinen eliötoiminta säilyy monipuolisena ja tuottavana, tarvitaan vähemmän keinolannoitteita, eikä maata tarvitse muokata voimakkaasti.
Kiertomaatalous lisää viljelymaan tuottavuutta, vähentää viljelyn päästöjä, lisää ympäristön monimuotoisuutta sekä lisää maatalouden kykyä sopeutua ympäristön ja yhteiskunnan muutoksiin. Uusiutuvassa kiertomaataloudessa käytetään seosviljelyä, istutetaan puita sekä hyödynnetään metsiä ja kosteikkoja kestävällä tavalla. Luonnon monimuotoisuuden palauttaminen ja luonnon suojelu sekä maan kasvukunnon korjaaminen ja sen ylläpito ovat kiertomaataloudessa avainasemassa.
Kiertomaatalouden hyödyt

Maatilojen kasvihuonekaasupäästöihin vaikutetaan käyttämällä tiloilla uusiutuvaa energiaa, pitämällä hyvää huolta peltomaan rakenteesta ja kasvattamalla peltojen hiilinieluja. Typensitojakasvien kasvattaminen teollisten typpilannoitteiden käytön sijaan vähentää lannoiteteollisuuden tarvetta sekä vähentää typpiteollisuuden energiantarvetta ja sitä kautta päästöjä. Typensitojakasveilla voidaan tuottaa ilmastoystävällistä ruokaa, rehua ja lannoitusta ilman typpilannoitteita. Kotieläintuotannossa syntyvän lannan oikeilla varastointi- ja käsittelytavoilla voidaan saada lannan ravinteet tehokkaammin kiertoon ja kasvien käyttöön.
Ilmastonmuutoksen vaikutusten heikkeneminen hillitsevät myös ilmastopakolaisuuden määrää. Ilmastopakolaiset ovat joutuneet muuttamaan asuinalueiltaan pois ilmastonmuutoksen aiheuttamien seurausten, kuten ruoan puutteen tai ääriolosuhteiden, vuoksi.
Kiertomaatalous tekee ruoasta terveellisempää ja ravinteikkaampaa, sillä kiertomaatalouden menetelmät lisäävät pellon multavuutta ja ravinnerikkautta. Lisäksi keinotekoisten lannoitteiden, torjunta-aineiden sekä rikkaruohomyrkkyjen käyttöä minimoidaan, jolloin kemikaalien määrä ruoassamme vähenee. Nämä yhdessä antavat kasveilla hyvän kasvualustan. Viljelijä säästää rahaa, kun keinotekoisten lannoitteiden, torjunta-aineiden ja rikkaruohomyrkkyjen käyttöä minimoidaan. Samalla viljelijän päästöt vähenevät, kun kemikaalien käyttö supistuu.
Aiheesta muualla

https://ym.fi/ravinteidenkierratys
Kiinteistöosakeyhtiö

Kiinteistöosakeyhtiö (lyhenne KOY, kiint.oy  tai kiint.oy.) on osakeyhtiö, jonka toiminta perustuu kiinteistön hallintaan ja omistukseen. Kiinteistö voi olla mm. tehdas-, liike- tai asuinhuoneistoja käsittävä rakennus.
Kiinteistöosakeyhtiö ei sinänsä ole itsenäinen yhtiömuoto, vaan se toimii kuten mikä tahansa osakeyhtiö.
Tavallinen kiinteistöosakeyhtiö poikkeaa keskinäisestä kiinteistöosakeyhtiöstä ja asunto-osakeyhtiöstä. Niiden osakkeet antavat oikeuden huoneiston tai muun tilan hallinnointiin. Kiinteistöosakeyhtiössä näin ei ole.
Kefaloniá (alueyksikkö)

| Kefalonián alueyksikkö Περιφερειακή Ενότητα Κεφαλληνίας> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Peloponnesos, Länsi-Kreikka ja Jooniansaaret
Alue:  Jooniansaaret
Kuntia:  3
Perustettu:  1.1.2011
Hallinto:  
 – hallinnollinen keskus:  Argostóli
Pinta-ala:  781 km²
Väkiluku (2011):  35 801
 – väestötiheys:  45,84 as./km²
Lyhenteet:  
 – NUTS:  EL623 (osa)
Kefalonián alueyksikkö (kreik. Περιφερειακή Ενότητα Κεφαλληνίας, Perifereiakí enótita Kefallinías) on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Argostóli. Alueyksikön pinta-ala on 781 neliökilometriä ja asukasluku 35 801 (vuonna 2011).
Alueyksikkö käsittää Kefalonián saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Kefalonián prefektuuri (Νομός Κεφαλληνίας, Nomós Kefallinías) lakkautettiin ja jaettiin kahteen alueyksikköön, Kefalonián alueyksikköön ja Ithakan alueyksikköön.
Kunnat

Vuoden 2019 Kleisthenes I -suunnitelmasta lähtien alueyksikkö jakaantuu kolmeen kuntaan (väkiluvut perustuvat vuoden 2011 väestönlaskentaan, jolloin alueyksikkö muodostui yhdestä kunnasta, Kefaloniásta):
|  | Kunta | Kuntakeskus | Väkiluku |
| --- | --- | --- | --- |
| 1 | Argostóli | Argostóli | 9 748 |
| 2 | Lixoúri | Lixoúri | 7 098 |
| 3 | Sámi | Sámi | 5 204 |
Kef (kuvernementti)

| Kefin kuvernementti ولاية الكاف‎‎ |
| --- | --- |
 Sijainti
Valtio:  Tunisia
Hallinto:  
 – hallinnollinen keskus:  El Kef
Pinta-ala:  4 965 km²
Väkiluku (2014):  243 156
 – väestötiheys:  49 as./km²
Lyhenteet:  
 – ISO 3166:  TN-33
Kef (arab. ولاية الكاف‎‎‎‎‎‎‎‎, Wilāyat el-Kāf) on yksi Tunisian 24 kuvernementista. Se sijaitsee Pohjois-Tunisiassa Algerian rajalla ja sen pääkaupunki on El Kef. Kuvernementissa on 243 156 asukasta (vuonna 2014) ja sen pinta-ala on 4 965 neliökilometriä.
Aiheesta muualla

Kuvia tai muita tiedostoja aiheesta Kefin kuvernementti Wikimedia Commonsissa
Tunisian kuvernementit
Ariana
Béja
Ben Arous
Bizerte
Gabès
Gafsa
Jendouba
Kairouan
Kasserine
Kebili
Kef
Mahdia
Manouba
Medenine
Monastir
Nabeul
Sfax
Sidi Bouzid
Siliana
Sousse
Tataouine
Tozeur
Tunis
Zaghouan
Kingsman: Kultainen kehä

| Kingsman: Kultainen kehä> Kingsman: The Golden Circle |
| --- | --- |

Ohjaaja:  Matthew Vaughn
Käsikirjoittaja:   Jane Goldman  Matthew Vaughn 
Perustuu:  Mark Millarin Kingsman -sarjakuviin
Tuottaja:   Matthew Vaughn  David Reid  Adam Bohling 
Säveltäjä:   Henry Jackman  Matthew Margeson 
Kuvaaja:  George Richmond
Leikkaaja:  Eddie Hamilton
Pääosat:   Colin Firth  Julianne Moore  Taron Egerton  Mark Strong  Halle Berry  Elton John  Channing Tatum  Jeff Bridges 
Valmistustiedot
Valmistusmaa:  Iso-Britannia Yhdysvallat
Tuotantoyhtiö:  TSG Entertainment Marv Films Cloud Productions
Levittäjä:  20th Century Fox
Ensi-ilta:   2017-09-2020. syyskuuta 2017 (Iso-Britannia)  2017-09-2222. syyskuuta 2017 (Yhdysvallat)  2017-09-2222. syyskuuta 2017 (Suomi)  
Kesto:  141 minuuttia
Alkuperäiskieli:  englanti
Budjetti:  104 miljoonaa dollaria
Tuotto:  410,9 miljoonaa dollaria
Edeltäjä:  Kingsman: Salainen palvelu
Aiheesta muualla
IMDb 
Elonet
AllMovie
Infobox OKNimi-testi OK: 
Kingsman: Kultainen kehä on vuonna 2017 ensi-iltansa saanut Matthew Vaughnin ohjaama brittiläis-yhdysvaltalainen toimintakomediaelokuva. Se on jatko-osa vuoden 2014 elokuvalle Kingsman: Salainen palvelu ja perustuu edellisen tavoin Mark Millarin samannimisiin sarjakuviin. Kolmas elokuva on nimeltään The King's Man, joka toimii sarjan itsenäisenä esiosana.
Kingsmanin agentit joutuvat liittoutumaan amerikkalaisen vastaavan Statesmanin agenttien kanssa pysäyttääkseen Poppy Adamsin (Julianne Moore) johtaman huumekartellin, ”Kultaisen kehän”.
Elokuvan teatteriensi-ilta oli Britanniassa 20. syyskuuta 2017, ja kaksi päivää myöhemmin muun muassa Yhdysvalloissa ja Suomessa. Elokuvan uudet hahmot ja ylityylitelty toiminta saivat kaksijakoista palautetta, kun taas kritiikkiä tuli elokuvan ylipituudesta.
Näyttelijät

| 0 | 1 | 2 |
| --- | --- | --- |
|  Colin Firth  | … |  Harry Hart / Galahad   |
|  Julianne Moore  | … |  Poppy Adams   |
|  Taron Egerton  | … |  Gary ”Eggsy” Unwin / Galahad   |
|  Mark Strong  | … |  Merlin   |
|  Halle Berry  | … |  Ginger Ale   |
|  Elton John  | … |  itsenään   |
|  Channing Tatum  | … |  Tequila   |
|  Jeff Bridges  | … |  Champagne / ”Champ”   |
|  Pedro Pascal  | … |  Jack Daniels / Whiskey   |
|  Edward Holcroft  | … |  Charles ”Charlie” Hesketh   |
|  Hanna Alström  | … |  Tilde, Ruotsin kruununprinsessa   |
|  Bruce Greenwood  | … |  Yhdysvaltain presidentti   |
|  Emily Watson  | … |  henkilöstöpäällikkö Fox   |
|  Sophie Cookson  | … |  Roxy Morton / Lancelot   |
|  Michael Gambon  | … |  Arthur   |
Komsomolskajan metroasema (Koltsevaja)

Aseman sisäkuvaa
Komsomolskaja (ven. Комсомо́льская) on Moskovan metron Koltsevaja-linjan asema. Se sijaitsee asemien Kurskaja ja Prospekt Mira välissä. Asemalta on vaihtomahdollisuus Sokolnitšeskaja-linjan asemalle Komsomolskaja. Asema avattiin 30. tammikuuta 1952.
Aiheesta muualla

Kuvia tai muita tiedostoja aiheesta Komsomolskajan metroasema (Koltsevaja) Wikimedia Commonsissa
55.7748°N, 37.6549°E
Kita Ouest

| Kita Ouest |
| --- | --- |
 Kita Ouest
 Koordinaatit: 13°1′47″N, 9°35′0″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  900 km²
Väkiluku (2009):  16 800
Infobox OKVirheellinen NIMI-arvo: 
Kita Ouest on maalaiskunta Kayesin alueen Kitan piirissä Malissa. Sen keskuskylä Koféba sijaitsee 10 kilometriä Kitasta länteen. Kunnassa on 16 800 ja keskuskylässä 1 600 asukasta (vuonna 2009).
Kita Ouestin kunnan pinta-ala on noin 900 neliökilometriä. Se rajoittuu pohjoisessa Boudofon, idässä Kitan ja Benkadi Founian, etelässä Gadougou II:n ja Bougaribayan ja lännessä Tambagan kuntiin. Maisemaa leimaavat tasangot ja pohjoisen kukkulajonot. Länsirajalla virtaa Bakoye. Seutu kuuluu Sudanin vyöhykkeeseen.
Kuntaan kuuluu 19 kylää. Asukkaat ovat etupäässä mandinkoja. Lisäksi on bambaroita, fulbeja, diawandoja ja bozoja.
Koféban kautta kulkee Bamakosta Senegalin rajalle johtava maantie RN24. Seudun pääelinkeinot ovat maanviljely ja karjanhoito. Tärkeimmät viljelykasvit ovat maapähkinä, puuvilla, hirssi, durra, maissi, riisi ja lehmänpapu. Lisäksi hyödynnettän metsiä ja harjoitetaan kaupankäyntiä.